מאיר אגסי

מאיר אגסי (1947 – פברואר 1998) היה סופר, משורר, צייר, מתרגם, עיתונאי ומבקר אמנות. אגסי נולד בקיבוץ רמת הכובש. בשנים 1963–1965 למד אמנות ב"מכון אבני". במהלך שירותו הצבאי היה חבר בלהקת פיקוד מרכז והשתתף בתוכנית ה-16 שלה, "איפה המרכז", שעלתה ב־1968. בין חברי אותו מחזור היו קובי רכט ודודו זכאי. התוכנית פורקה בהוראתו של רחבעם זאבי, לאחר שחברי הלהקה סירבו להופיע בתנאי שדה. בשנת 1970 הציג את "רישומים", בגלריה "בר-כוכבא" בתל אביב. בשנת 1980 זכה במלגת לימודים באנגליה. בשנת 1982 השתקע בבריסטול, אנגליה. ספרו הראשון "הגבעות השחורות של דקוטה", זכרונות נוגים ומרים של יליד קיבוץ, נדפס בשנת 1987. הספר עורר בשעתו הדים רבים, הן לחיוב והן לשלילה. ספר שיריו "עננים מפסלים צורות" נדפס בשנת 1969. מאיר אגסי היה סגן עורך הירחון מוניטין, שם עבד לצד אדם ברוך ורינו צרור. כתב גם פזמונים אחדים, מאמרי ביקורת רבים על אמנות במגזין "סטודיו" ובעיתון "חדשות". רבים ממאמרים אלו כונסו בשנת 2008 בספר "הכד מטנסי". בשנת 1988 אף כתב גיליון שלם של כתב העת בשם "מלון אוטופיה-דיסטופיה" בנושא אמנים "אאוטסיידרים". בנוסף כתב ספר על האמן יחיאל שמי "ניירות יחיאל שמי" (1998). בפברואר 1998 נהרג אגסי בתאונת דרכים בכביש בין בריסטול לאוקספורד. עמו נהרגו אשתו, טסה, ובנם דניאל. לאחר מותו התגלו בעיזבונו ציורים ורישומים רבים מאוד וכן יומנים רבים. כל אלה הוצגו בתערוכה מקיפה בשנת 2002, שהוצגה בכמה מקומות בארץ ונתרמה למשכן לאמנות על שם חיים אתר שבעין חרוד. תערוכה גדולה לזכרו אצר יניב שפירא במשכן לאמנות שם, וחלקים ממנה, כולל פינת העבודה של אגסי, מוצגים דרך קבע בספריית המשכן. עננים מפלסים צורות, שירים, הקיבוץ המאוחד, 1969. הגבעות השחורות של דקוטה, זמורה-ביתן, 1987. "מלון אוטופיה-דיסטופיה", סטודיו, גיליון מס' 89, ינואר, 1998. ניירות יחיאל שמי, א"ר הסדנה לספרים, 1998. הכד מטנסי, מבחר מאמרים על אמנים, אמנות והתבוננות 1997-1983, עם עובד, 2008. אקוורלים / זריצקי, עורך : ישעיהו יריב, בהשתתפות : מאיר אגסי, מרדכי עומר, גדעון עפרת, יונה פישר, אביגדור אריכא, מוציא לאור : גלריה גורדון, תל אביב, 1992. גרושתו רותי אגסי היא אמנית צילום שהציגה מעבודותיה בתערוכות רבות. בתם המשותפת נלי אגסי, היא אמנית וידאו ומיצבים ומציגה מעבודותיה במוזיאונים וגלריות בארץ ובעולם. מאמרים רבים וביקורות אמנותיות בעיתונות הנדפסת ובעיתונות הדיגיטלית עוסקים הן בעבודותיה החדשניות של נלי אגסי והן בעבודות הצילום של רותי אגסי.[דרוש מקור] "מה עובר עליך ילד?", אלמנטים סוריאליסטיים ביצירות של בני קיבוץ, מאת שולה קשת, נדפס בעלי-שיח, 46, 2001. ניירות יחיאל שמי, מאיר אגסי, א"ר הסדנה לספרים, 1998. מאיר אגסי, באתר שירונט מאיר אגסי, באתר MusicBrainz (באנגלית) מאיר אגסי, דף שער בספרייה הלאומית נעה ולדן, אגסי מאיר, ב"לקסיקון הקשרים לספרות ישראלית" רשימת הפרסומים של מאיר אגסי, בקטלוג הספרייה הלאומית מאיר אגסי, באתר המכון לתרגום ספרות עברית (באנגלית) הספרים של מאיר אגסי, באתר "סימניה" לאה ענבל, ילדות קשה ברמת הכובש, כותרת ראשית, 7 במאי 1987 אורלי גל, ביקור חוזר במוזיאון המדומיין של מאיר אגסי, באתר הארץ, 9 בפברואר 2021 עוזי צור, רשמים מביקור בתערוכה "TWO CHICKENS IN LOVE מתווים לאינסטליישן", באתר הארץ, 13 ביולי 2021 רונן טל, "גם כשהוא מת הוא לא נגמר": מאיר אגסי היה המולטי טאלנט הראשון, באתר הארץ, 25 באפריל 2024 שמואליק טסלר, שירים במדים: סיפורן של הלהקות הצבאיות, ירושלים תשס"ז, עמ' 140. שמואליק טסלר, שירים במדים: סיפורן של הלהקות הצבאיות, ירושלים תשס"ז, עמ' 140–141. מאיר אגסי - ביקור מולדת - שוב חוזר החלום ההוא, היפה והסיוטי, שבעצם אף פעם לא עזבתי, חדשות, 10 באוגוסט 1993 ביקורות: עמיה ליבליך, סיוט, מציאות, פנטסיה, כותרת ראשית, 10 ביוני 1987 אלכס זהבי, מצוקות־ילדות בקיבוץ, מעריב, 24 ביולי 1987 עדנה שבתאי, עדנה שבתאי בדקה איך קיבל קיבוץ רמת־הכובש את "הגבעות השחורות של דקוטה", חדשות, 19 ביוני 1987 "מוניטין", באתר גלובס, 16 במרץ 1998 גליה יהב, האמנים האאוטסיידרים כבר לא בחוץ, באתר הארץ, 12 בפברואר 2013 מוזאון מאיר אגסי, באתר של משכן לאמנות עין חרוד דליה קרפל, זה אצלה בדם, באתר הארץ, 20 באפריל 2004